Under den andre verdenskrigen var nazistenes fremferd på Balkan særlig brutal mot sivilbefolkningen. Schwabernes politiske ledelse hadde i en viss utstrekning samarbeidet med nazistene. Hvorvidt befolkningen generelt var nazifisert, er omstridt. Med invasjonen fulgte imidlertid en omfattende germanisering, og i mange sektorer også en rasistisk organisering av samfunnet.